Anchetă în Egipt, după ce un videoclip în care apar pacienți COVID-19 ce au murit din cauza lipsei de oxigen a devenit viral. .
Un videoclip care prezintă asistenți medicali egipteni care se luptă să țină în viață pacienți cu COVID-19 s-a viralizat pe rețelele de socializare din întreaga lume. Conform filmării realizată de o rudă a unui pacient, cel puțin patru persoane au murit pentru că spitalul a rămas fără oxigen. Motivul deceselor este anchetat, dar un oficial local a negat că ar fi fost cauzate de lipsa de oxigen. Imaginile filmate au un puternic impact emoțional.
Organele de anchetă din Egipt au lansat o investigație cu privire la moartea a cel puțin patru pacienți cu COVID-19. Cercetarea a fost deschisă după ce un videoclip în care apar asistenți medicali ce se luptă să mențină în viață pacienții de la ATI a fost distribuit pe rețele de socializare, scrie Business Insider.Videoclipul, care a fost distribuit de mai multe insituții media, inclusiv Middle East Eye și Al Jazeera, arată cum mai multe asistente medicale se luptă să mențină în viață pacienți aflați la Terapie Intensivă.Ahmed Mamdouh, bărbatul care a filmat videoclipul, poate fi auzit spunând: "Toți cei din ATI au murit … nu există oxigen", a transmis Middle East Eye.Un oficial egiptean a negat, însă, că decesele ar fi survenit ca urmare a lipsei de oxigen, potrivit AP.